หนักมั่ก
ช่วงนี้ใครปะหน้า เกริก วณิกกุล รองผู้ว่าการแบงก์ชาติ อดถามถึงเรื่องที่จะเข้าควบคุมสินเชื่อเพื่อการอุปโภคบริโภค ที่ไม่ใช่กู้เพื่อซื้อบ้านไม่ได้ เพราะโตสูงต่อเนื่อง แถมยังถูกสำทับจาก หม่อมอุ๋ย อดีตผู้ว่าการแบงก์ชาติ ที่เสนอให้แบงก์ชาติยื่นมือเข้าไปดูแลประชาชนผู้บริโภคที่ถูกเอาเปรียบถูกโขกดอกเบี้ยสูงอีก โดยเฉพาะสินเชื่อที่ปล่อยกู้จากนันแบงก์
22 ต.ค. 2555

ช่วงนี้ใครปะหน้า เกริก วณิกกุล รองผู้ว่าการแบงก์ชาติ อดถามถึงเรื่องที่จะเข้าควบคุมสินเชื่อเพื่อการอุปโภคบริโภค ที่ไม่ใช่กู้เพื่อซื้อบ้านไม่ได้ เพราะโตสูงต่อเนื่อง แถมยังถูกสำทับจาก หม่อมอุ๋ย อดีตผู้ว่าการแบงก์ชาติ ที่เสนอให้แบงก์ชาติยื่นมือเข้าไปดูแลประชาชนผู้บริโภคที่ถูกเอาเปรียบถูกโขกดอกเบี้ยสูงอีก โดยเฉพาะสินเชื่อที่ปล่อยกู้จากนันแบงก์ 
ทันทีที่เจอหน้า กระจิ๊บข่าวก็กรูเข้าหาและเดินตาม คุณเกริกช็อปปิ้งที่สโมสรสหกรณ์แบงก์ชาติ ซึ่งคุณเกริกก็อุดหนุนแม่ค้าไปเรื่อยๆ คุยกับนักข่าวไปด้วย
นักข่าวถามคุณเกริกว่า “หนักใจไหมคะ ที่ต้องมาหาแนวทางคุมนันแบงก์ ทั้งที่ไม่มีอำนาจดูแลโดยตรง” 
คุณเกริกหันขวับมาหัวเราะลั่นบอกว่า “ผมไม่ได้หนักใจ เพียงแต่ทีมงานกำลังทำงานอยู่ ยังหาข้อมูลรายละเอียดอยู่ ยังสรุปไม่ได้ว่าจะใช้อำนาจใดดูแลหรือไม่ จนกว่าจะรู้สาเหตุที่แท้จริงที่ทำให้สินเชื่อโตได้ แต่ตอนนี้ผมหนักเพราะถือถุงข้าวสารที่ซื้อมาเนี่ยแหละ” 
อืม หนักจริงอะไรจริง!!!